
Здравейте,


безработен съм от началото на годината, лежах в болница и ме диагностицираха с множествена склероза. Наскоро се явих пред ТЕЛК комисията.


Дадоха ми 50% нетрудоспособност за 2 години.


Подал съм документи в НОИ за пенсия и в Социалните.


Въпросът ми е, освобождавам ли се от здравните вноски, които до сега внасям сам от 6 месеца. Ако да, какво се очаква от мен да направя?


Благодаря предварително.


Галин Господинов 


 

Здравни вноски след ТЕЛК 50%
============================

 

Здравейте, г-н Господинов,


По въпроса за освобождаването от заплащане на здравноосигурителни вноски, Ви информирам, че в Закона за здравното осигуряване са посочени категориите хора, които не заплащат здравноосигурителни вноски. За сметка на републиканския бюджет например се осигуряват гражданите, които отговарят на условията за получаване на месечни социални и целеви помощи за отопление по реда на Закона за социалното подпомагане, ако не са осигурени на друго основание. Републиканският бюджет поема здравното осигуряване на ветераните от войните и военноинвалидите, пенсионерите от държавното обществено осигуряване, и др.


Поздрави,  

адв. Николина Митова  

тел. 0898 303092


